ครับ พอดีตอนผมจัดฟันผมได้ถอนฟันกรามล่างก่อนซี่สุดท้ายออกเพราะมันผุ แล้วพอผมจัดฟันเสร็จให้ถอดเครื่องมือ พอผมไปขูดหินปูนที่โรงพยาบาลที่โรงพยาบาลดูฟันคุดให้เพราะฟันคุดงอกแล้ว แนะนำให้ดึงฟันคุดมาแทนฟันกราม พอผมไปปรึกษาจัดฟัน บอกทำไม่ได้เพราะกระดูกฟันเหลือน้อยมาก ทำรากเทียมก็ไม่ได้ ทำให้ฟันคู่ข้างบนที่สบกันย้อยลงมามาก แล้วแก้ฟันที่ย้อยยังไงครับ ผมควรทำไงครับ
สวัสดีค่ะ ฟันย้อยคือภาวะที่เกิดจากการถอนฟันล่าง แล้วไม่ได้ใส่ฟันปลอม ทำให้เกิดช่องว่าง เมื่อฟันด้านบนไม่มีคู่ นานๆเข้าฟันบนก็จะเริ่มย้อยลงมาๆ จนชนกับเหงือกด้านล่าง ภาวะนี้หากเป็นนานๆอาจทำให้เกิดการอักเสบ และถ้าเป็นช่องว่างระหว่างฟัน ก็จะเกิดฟันล้มตามมาอีกได้การแก้ไขภาวะฟันย้อยนั้นอาจทำได้โดยการจัดฟันเพื่อปิดช่องว่าง หรือจัดฟันใหม่เพื่อเปิดช่องว่างให้ใส่ฟันปลอมได้อย่างเหมาะสม การเลือกใช้วิธีใดขึ้นกับดุลยพินิจของทันตแพทย์ โดยแพทย์จะดูจากลักษณะการสบฟัน จำนวนฟันที่มีอยู่ และสภาพของฟันที่มีอยู่แนะนำการกลับไปพบทันตแพทย์ที่ดูแลโดยตรงอีกครั้ง หากกระดูกฟันเหลือน้อยมาก ทำรากเทียมไม่ได้ ก็อาจแนะนำการใส่ฟันปลอมเพื่อปิดช่องว่างดังกล่าวไป โดยควรทำตามคำแนะนำของทันตแพทย์ค่ะ